CELEX: 62011CN0201
Language: sl
Date: 2011-04-27 00:00:00
Title: Zadeva C-201/11 P: Pritožba, ki jo je 27. aprila 2011 vložila Union of European Football Associations (UEFA) zoper sodbo Splošnega sodišča (sedmi senat) z dne 17. februarja 2011 v zadevi T-55/08, Union of European Football Associations (UEFA) proti Evropski komisiji

9.7.2011   
            
            
               SL
            
            
               Uradni list Evropske unije
            
            
               C 204/16
            
         Pritožba, ki jo je 27. aprila 2011 vložila Union of European Football Associations (UEFA) zoper sodbo Splošnega sodišča (sedmi senat) z dne 17. februarja 2011 v zadevi T-55/08, Union of European Football Associations (UEFA) proti Evropski komisiji
   (Zadeva C-201/11 P)
   2011/C 204/30
   Jezik postopka: angleščina
   
      Stranke
   
   
      Pritožnica: Union of European Football Associations (UEFA) (zastopniki: D. Anderson QC, D. Piccinin, Barrister, B. Keane, Solicitor, T. McQuail, Solicitor)
   
      Druge stranke v postopku: Evropska komisija, Kraljevina Belgija, Združeno kraljestvo Velika Britanija in Severna Irska
   
      Predlogi
   
   Pritožnica trdi, da bi bilo treba izpodbijano sodbo razveljaviti iz teh razlogov:
   
               (a)
            
            
               Splošno sodišče naj bi pri uporabi Direktive 89/552 (1) napačno uporabilo pravo tako v zvezi z zahtevama po jasnosti in preglednosti kot v zvezi z opredelitvijo EURA kot dogodka velikega družbenega pomena.
            
         
               (b)
            
            
               Splošno sodišče naj bi pri uporabi določb Pogodbe glede konkurence napačno uporabilo pravo.
            
         
               (c)
            
            
               Splošno sodišče naj bi pri uporabi določb Pogodbe glede svobode opravljanja storitev in sorazmernosti napačno uporabilo pravo.
            
         
               (d)
            
            
               Splošno sodišče naj bi pri presoji lastninske pravice UEFE napačno uporabilo pravo.
            
         
               (e)
            
            
               Splošno sodišče je napačno uporabilo pravo s tem, da je ugotovilo, da so bili v izpodbijanem sklepu ustrezno navedeni razlogi glede (i) opredelitve EURA kot dogodka velikega družbenega pomena, (ii) konkurence, (iii) svobode opravljanja storitev in (iv) lastninske pravice.
            
         
      (1)  Direktiva Sveta z dne 3. oktobra 1989 o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (UL L 298, str. 23).